rejauldu/bengali-wikipedia huggingface dataset:
লেস্টার ক্লেরেন্স হেমিংওয়ে (; ১ এপ্রিল ১৯১৫ - ১৩ সেপ্টেম্বর ১৯৮২) ছিলেন একজন মার্কিন লেখক ও সাংবাদিক। তিনি কথাসাহিত্যিক আর্নেস্ট হেমিংওয়ের ছোট ভাই। তিনি ছয়টি উপন্যাস রচনা করেছেন। তার প্রথম উপন্যাস হল দ্বিতীয় বিশ্বযুদ্ধকালীন ফ্রান্স ও জার্মানিতে তার অভিজ্ঞতা প্রসূত দ্য সাউন্ড অব ট্রাম্পেট।  ১৯৬১ সালে তার ভাই আর্নেস্টের জীবনী সংক্রান্ত মাই ব্রাদার, আর্নেস্ট হেমিংওয়ে প্রকাশ করেন। বইটি সমাদৃত হয় এবং লেস্টার লেখক হিসেবে ও আর্থিক দিক থেকে সফলতা লাভ করে। এই বই থেকে অর্জিত তহবিল দিয়ে তিনি জামাইকার উপকূলে নিউ আটলান্টিস গড়ে তোলেন, যার উদ্দেশ্য ছিল নৌ গবেষণার সদরদপ্তর প্রতিষ্ঠা করা। ১৯৬৬ সালে উপকূলীয় ঝড়ে নিউ আটলান্টিস ধ্বংস হলে প্রকল্পটি বাতিল হয়ে যায়। কয়েক বছর বহুমূত্র রোগে ভোগার পর তিনি ১৯৮২ সালে মাথায় গুলি করে আত্মহত্যা করেন।  প্রারম্ভিক জীবন লেস্টার ১৯১৫ সালের ১লা এপ্রিল ইলিনয় অঙ্গরাজ্যের ওক পার্কে জন্মগ্রহণ করেন। তার পিতা ক্লেরেন্স এডমন্ডস হেমিংওয়ে ছিলেন একজন চিকিৎসক এবং মাতা গ্রেস হল হেমিংওয়ে একজন সঙ্গীতজ্ঞ। তিনি তার ছয় ভাইবোনের মধ্যে সর্বকনিষ্ঠ। তার অন্য ভাইবোনেরা হলেন - মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলিন (১৯০৪) ও ক্যারল (১৯১১)  ব্যক্তিগত জীবন ও মৃত্যু লেস্টার দুইবার বিয়ে করেন। প্রথম পক্ষে দুই পুত্রসন্তান - পিটার ও জ্যাক জন্মগ্রহণ করেন। দ্বিতীয় পক্ষে ডরিসের সাথে তার বিয়েতে দুই কন্যাসন্তান - অ্যান ফিউয়ার ও হিলারি হেমিংওয়ে জন্মগ্রহণ করে।  ১৯৮২ সালের ১৩ই সেপ্টেম্বর আইডাহোর কেচামে নিজ বাড়িতে তিনি মাথায় গুলি করে আত্মহত্যা করেন। তিনি টাইপ টু বহুমূত্র রোগে আক্রান্ত হন এবং মৃত্যুর কয়েক মাস পূর্বে তার একাধিক অস্ত্রোপচার করতে হয়েছিল। এই হতাশা থেকে তিনি আত্মহত্যা করেছিলেন বলে তার পরিবারের ধারণা।  তথ্যসূত্র  বহিঃসংযোগ  বিষয়শ্রেণী:১৯১৫-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন লেখক বিষয়শ্রেণী:আত্মহননকারী লেখক বিষয়শ্রেণী:মার্কিন পুরুষ ঔপন্যাসিক বিষয়শ্রেণী:হেমিংওয়ে পরিবার বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:১৯৮২-এ আত্মহত্যা বিষয়শ্রেণী:ফ্লোরিডায় আগ্নেয়াস্ত্র দ্বারা আত্মহত্যা
আর্মাভির (), আর্মেনিয়ার পশ্চিমের একটি শহর এবং পৌরসভা, যা আর্মাভির প্রদেশর প্রশাসনিক কেন্দ্র হিসাবে কাজ করে। ১৯৩১ সালে, এটি আর্মেনিয়ান সোভিয়েত সমাজতান্ত্রিক প্রজাতন্ত্র দ্বারা প্রতিষ্ঠিত হয়েছিল। ১৯৮৯ সালের জনগণনা অনুসারের শহরের জনসংখ্যা ছিল ৪৬,৯০০, যা ২০১১ সালে নেমে আসে ২৯,৩১৯ এবং ২০১৬ সালের আনুমানিক হিসাব অনুযায়ী, জনসংখ্যা হল ২৪,৯০০ যা আরও অনেকটা কমে গেছে। ১৯৩১ থেকে ১৯৩৫ সালের মধ্যে শহরটি সরদারপাট নামে এবং ১৯৩৫ থেকে ১৯৯৫ পর্যন্ত হকমেবারিয়ান নামে পরিচিত ছিল। বর্তমানে, আর্মাভির, আর্মেনিয়ান অ্যাপোস্টোলিক চার্চের আর্মাভির ডায়োসিসের আসন।   উৎপত্তি  ১৯৩১ সালে সরদারাবাদ নামে প্রতিষ্ঠিত হয়, এই শহর অক্টোবরের বিপ্লবকে সম্মান প্রদর্শন করে ১৯৩১ থেকে ১৯৩৫ সালের মধ্যে হকমেবারিয়ান (মানে অক্টোবরের শহর) নামে পরিচিত ছিল। ১৯৯২ সালে, শহরটি স্বাধীন আর্মেনিয়া সরকার দ্বারা আর্মাভির নামে নামকরণ করা হয়েছিল, যেটি আর্মভির নিকটবর্তী প্রাচীন শহর পর, খ্রিস্টপূর্ব অষ্টম শতকে উরার্তুর রাজা আর্গিশতী প্রথমের দ্বারা প্রতিষ্ঠিত হয়েছিল এবং ৩৩১ খ্রিস্টপূর্বে অরন্টিড রাজবংশের অধীনে আর্মেনিয়া রাজ্যের রাজধানী হয়ে ওঠেছিল।   ভূগোল  আধুনিক শহর আর্মাভির, আরারাত সমভূমির মাঝামাঝি ৮.৫১ বর্গকিলোমিটার এলাকা জুড়ে রয়েছে, যা রাজধানী ইয়েরেভান থেকে ৪৭ কিলোমিটার দূরত্বে অবস্থিত।  আর্মাভির আশেপাশের অঞ্চলটি প্রাচীন আর্মেনিয়ার অন্যতম গুরুত্বপূর্ণ অঞ্চল। শহরটি আর্গিশতিখিনিলি শহরের ৬ কিমি উত্তর-পূর্বে এবং ঐতিহাসিক আর্মাভির ৮ কিমি উত্তরে অবস্থিত। এই অঞ্চলটি প্রাচীন আর্মেনিয়ান রাজ্যের আরাগাতোটন ক্যান্টনের সাথে সম্পর্কিত। এর চারপাশে সরদারপাট, নোরাপাট, মৃগশত, মাইসিসিয়ান ও নরওয়ানসহ অনেক বড় গ্রাম রয়েছে।   জলবায়ু  আর্মাভির জায়গাটিতে তেমন ঠাণ্ডা বা শীত পড়ে না, হালকা শীত এবং গ্রীষ্মকালে ভালোই গরম পরে। জানুয়ারিতে গড় তাপমাত্রা -৩.২ ডিগ্রি সেলসিয়াস এবং যা জুলাই মাসে +২৫ ডিগ্রি সেলসিয়াস হয়ে থাকে। বার্ষিক বৃষ্টিপাতের স্তর প্রায় ৩০৫ মিমি।   জনসংখ্যার উপাত্ত  থাম্ব|নরকে সেন্ট গ্রেগরি ক্যাথিড্রাল ১৯৩১ সালে শহরটির ভিত্তি স্থাপনের পরে, এটির মূলত জমাকত্থী, শিরাক এবং জঙ্গেজুর থেকে আর্মেনীয়দের দ্বারা জনবহুল হয়ে উঠে। পরবর্তীতে, নিকটবর্তী গ্রামের ইয়াজিদি, কুর্দি এবং অ্যাসিরিয়ানরাও আর্মাভিরে বসতি স্থাপন করে। আর্মেনিয়ার প্রত্যর্পণ প্রক্রিয়ার অংশ হিসেবে ১৯৫০ ও ১৯৬০-এর দশকে ইরান, সিরিয়া ও লেবাননের অনেক আর্মেনিয়ান আর্মাভিরে পুনরায় বসবাস করে ছিল।  সোভিয়েত ইউনিয়নের শেষদিকের বছরগুলোতে, শহরটির জনসংখ্যা ৪৭,০০০-এর কাছাকাছি পৌঁছেছিল। আর্মেনিয়ার স্বাধীনতা এবং অর্থনৈতিক সংকটের পরে, এটি ব্যাপকভাবে হ্রাস পেয়েছে। ২০০১ সালের জনগণনা অনুসারে ৩২,০৩৪, ২০১১ সালে ২৯,৩১৯ এবং ২০১৬ সালের আনুমানিক হিসাব অনুসারে প্রায় ২৯,৯০০ জন বসবাস করে।  ২০১৪ সালের ৩০শে মে, নেরক চার্চের শহর সেন্ট গ্রেগরিটি খোলা হয়েছিল এবং এর নামকরণ করা হয়েছিল। The church of Saint Gregory of Armavir was consecrated ২০১৪ সালে তার উত্তরাধিকারসূত্রে, চার্চ আর্মেনিয়ান অ্যাপোস্টোলিক চার্চের আর্মাভিরের ডায়োসিসের আসন হয়ে উঠেছিল।   শহরে স্বাস্থ্যসেবার জন্য আর্মাভির মেডিক্যাল সেন্টারে ২৮০টি শয্যার ব্যবস্থা আছে।   তথ্যসূত্র   বিষয়শ্রেণী:আর্মেনিয়ার শহর বিষয়শ্রেণী:আর্মেনিয়া
আব্বাস শিরোনামে নিম্নের বিষয় সমূহ নির্দেশিত হতে পারে-   আব্বাস - ২০১৯ সালে মুক্তিপ্রাপ্ত বাংলাদেশের চলচ্চিত্র।  আব্বাস - মীর্জা আব্বাস আলী, ভারতীয় অভিনেতা।   আরও দেখুন    'আব্বাস' নামযুক্ত ব্যক্তি    মাহমুদ আব্বাস - ফিলিস্থিনের রাষ্ট্রপতি।  আব্বাস মির্জা - বাংলাদেশের প্রখ্যাত ক্রীড়া সংগঠক।  আব্বাস আলী খান - একজন বাংলাদেশি রাজনীতিবিদ।  ইমরান আব্বাস - ইমরান আব্বাস নাকভি, পাকিস্তানি অভিনেতা ও মডেল।  মির্জা আব্বাস - মির্জা আব্বাস উদ্দিন আহমেদ, একজন বাংলাদেশি রাজনীতিবিদ।  আব্বাস কিয়রোস্তামি - ইরানি চলচ্চিত্র নির্মাতা।  আব্বাসউদ্দীন আহমদ - একজন বাঙালি লোক সঙ্গীতশিল্লী, সঙ্গীত পরিচালক ও সুরকার।  আব্বাস তাইরিওয়ালা - ভারতীয় চলচ্চিত্র কাহিনীকার, চিত্রনাট্যকার, সংলাপ লেখক ও পরিচালক।  আব্বাস ইবনে ফিরনাস - একজন আবিষ্কারক, প্রকৌশলী, উড্ডয়ন বিশারদ, চিকিৎসক, আরবি সাহিত্যের কবি ও সুরকার।   স্থান ও স্থাপনা   বন্দর আব্বাস - ইরানের সমুদ্র বন্দর।
জন ড্রাইডেন (৯ আগস্ট ১৬৩১ – ১২ মে ১৭০০) সপ্তদশ শতাব্দীর একজন ইংরেজ লেখক, কবি ও নাট্যকার ছিলেন।  তথ্যসূত্র  আরো পড়ুন  দ্যা ওয়ার্কস অব জন ড্রাইডেন, ২০ খন্ড., ed. H. T. Swedenberg Jr. et al. (বার্কলে এন্ড লস এঞ্জেলসঃ ক্যালিফোর্নিয়া বিশ্ববিদ্যালয় প্রেস, ১৯৫৬-২০০২)   জন ড্রাইডেন দ্যা মেজর ওয়ার্কস, ed. by Keith Walker, (Oxford: Oxford University Press, 1987)  দ্যা ওয়ার্কস অব জন ড্রাইডেন, ed. by David Marriott (Hertfordshire: Wordsworth Editions, 1995)  জন ড্রাইডেন সিলেক্টেড পোয়েমস, ed. by David Hopkins (London: Everyman Paperbacks, 1998)  জন ড্রাইডেন সিলেক্টেড পোয়েমস, ed. by Steven N. Swicker and David Bywaters (London: Penguin Books, 2001)   Winn, James Anderson. জন ড্রাইডেন এন্ড হিজ ওয়ার্ল্ড (New Haven: Yale University Press, 1987)  Eliot, T. S., "জন ড্রাইডেন", in সিলেক্টেড এসেস (London: Faber and Faber, 1932)  Hopkins, David, জন ড্রাইডেন, ed. by Isobel Armstrong (Tavistock: Northcote House Publishers, 2004)  Oden, Richard, L. Dryden and Shadwell, The Literary Controversy and 'Mac Flecknoe (1668–1679) (Scholars' Facsimiles and Reprints, Inc., Delmar, New York, 1977)    Stark, Ryan. "জন ড্রাইডেন, New Philosophy, and Rhetoric", in Rhetoric, Science, and Magic in Seventeenth-Century England (Washington: Catholic University of America Press, 2009)  বহিঃসংযোগ    (plain text and HTML)      Poems by John Dryden at PoetryFoundation.org  John Dryden at the National Portrait Gallery, London  বিষয়শ্রেণী:১৬৩১-এ জন্ম বিষয়শ্রেণী:১৭০০-এ মৃত্যু বিষয়শ্রেণী:১৭শ শতাব্দীর ইংরেজ কবি বিষয়শ্রেণী:ইংরেজ প্রাবন্ধিক বিষয়শ্রেণী:১৭শ শতাব্দীর ইংরেজ নাট্যকার বিষয়শ্রেণী:ইংরেজ সাহিত্য সমালোচক বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ইংরেজ পুরুষ কবি বিষয়শ্রেণী:ইংরেজ রোমান ক্যাথলিক বিষয়শ্রেণী:রোমান ক্যাথলিক লেখক বিষয়শ্রেণী:রয়েল সোসাইটির আসল সভ্য বিষয়শ্রেণী:ওয়েস্টমিনস্টার অ্যাবিতে সমাধিস্থ বিষয়শ্রেণী:১৭শ শতাব্দীর ইংরেজ পুরুষ লেখক বিষয়শ্রেণী:ইংরেজ পুরুষ নাট্যকার
thumb|তিস্তা নদীর উপর নির্মিত তিস্তা ব্যারেজ, হাতীবান্ধা, লালমনিরহাট ও ডিমলা, নীলফামারী  তিস্তা সেচ প্রকল্প হলো বাংলাদেশের উত্তরাঞ্চলে অবস্থিত দেশের বৃহত্তম সেচ প্রকল্প। এটি ডালিয়া তিস্তা ব্যারেজ নামেও পরিচিত। এ প্রকল্পটি নীলফামারী,লালমনিরহাট,রংপুর ও দিনাজপুর জেলার ৫ লক্ষ ৪০ হাজার হেক্টর জমিতে সেচ সুবিধা প্রদান করে। এর কাজ শুরু হয় ১৯৭৯ সালে এবং শেষ হয় ১৯৯০ সালে। সেচ প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের বাংলাদেশ পানি উন্নয়ন বোর্ড।  অবস্থান  লালমনিরহাট জেলার, হাতীবান্ধা উপজেলা এবং নীলফামারী জেলার, ডিমলা উপজেলায় তিস্তা ব্যারেজ অবস্থিত। রংপুর শহর থেকে এর দূরত্ব ৬১ কিলোমিটার। লালমনিরহাট শহর ও নীলফামারী শহর থেকে দূরত্ব যথাক্রমে প্রায় ৭০ ও ৪৫ কিলোমিটার।  ইতিহাসের মূল বিষয়  উত্তরাঞ্চল খরাপিড়িত এলাকা হওয়ায় তৎকালিন ব্রিটিশ আমলে ১৯৩৭ সালে তিস্তা ব্যারেজ নিমার্ণের পরিকল্পনা গ্রহণ করা হয়। তবে এর মুল পরিকল্পনা গ্রহণ করা হয় ১৯৫৩ সালে পাকিস্তান আমলে। ১৯৫৭ সালে নির্মাণ কাজ শুরুর পরিকল্পনা থাকলে রাজনৈতিক অস্থিতিলতার কারণে তা সম্ভব হয়নি। পরবর্তীতে দেশ স্বাধীন হওয়ার পর ১৯৭৯ সালে ব্যারেজ নির্মাণের কাজ শুরু হয় এবং ১৯৮৫ সালে সৌদি উন্নয়ন তহবিল ও ইসলামিক ডেভেলপমেন্ট ব্যাংক এবং আবুধাবি উন্নয়ন তহবিলের প্রায় ২,৫০০কোটি টাকা ব্যয়ে তিস্তা ব্যারেজসহ সেচ যোগ্য কৃষিজমি ও জলকাঠামো নির্মাণ শুরু হয়।  ১৯৯০ সালে এর নির্মাণ কাজ শেষ হয় এবং একই বছর ৫ আগস্ট এর কার্যক্রম চালু হয়। এর মোট নির্মাণ ব্যয়ছিল ১৫শ কোটি টাকা এবং ৫ লক্ষ ৪০ হাজার হেক্টর জমিতে সেচ সুবিধা প্রদান করে। ২০১৬ সালে ২৬৬ হেক্টর জমি অধিগ্রহণ করা হয়।  পর্যটন  লালমনিরহাট ও নীলফামারী জেলার অন্যতম একটি পর্যটন কেন্দ্র হচ্ছে তিস্তা ব্যারেজ।      তিস্তা ব্যারেজ ও সেচ প্রকল্প নিয়ে গড়ে উঠেছে বিনোদন স্পট। প্রাকৃতিক সৌন্দর্যে ভরপুর তিস্তার ব্যারেজের উজানে বাঁধ দিয়ে ঘেরা কৃত্রিম জলরাশি, সেচ বাইপাস খাল, বনায়ন আর পাথর দিয়ে বাধাঁনো পাড় সব মিলে এক মনোরম পরিবেশ। শীতকালে এখানে প্রচুর অতিথি পাখির আগমন ঘটে।  তথ্যসূত্র    বহিঃসংযোগ    বিষয়শ্রেণী:বাংলাদেশের সেচ প্রকল্প বিষয়শ্রেণী:নীলফামারী জেলার দর্শনীয় স্থান বিষয়শ্রেণী:লালমনিরহাট জেলার দর্শনীয় স্থান
সিমা ছিয়েন ছিলেন হান সাম্রাজ্যের রাজকীয় লিপিশালার একজন অধ্যক্ষ। তাকে চৈনিক ইতিহাস লিখনধারার জনক হিসেবে বিবেচনা করা হয়। তার সর্বশ্রেষ্ঠ গ্রন্থ প্রধান ঐতিহাসিক দলিল যা চৈনিকদের কাছে শিচি নামেই অধিক পরিচিত। গ্রন্থটিতে তিনি "জিযহুয়ান্তি" ধাঁচে হলুদ সম্রাটের সময় হতে সিমা ছিয়েনের সমসাময়িক হান সম্রাট উ এর সময় পর্যন্ত প্রায় দুই হাজার বছরের বেশি সময়ের চীনের ইতিহাস লিপিবদ্ধ করেন। তার রচনাবলী পরবর্তী চৈনিক ইতিহাস লিখনধারার ভিত্তি স্থাপন করে।  বিখ্যাত উক্তি  ১. মানুষের মৃত্যু অনিবার্য, কিন্তু তার তাৎপর্য হবে থাই পাহাড়ের চেয়েও ভারী বা বেলে হাঁসের পালকের চেয়েও হালকা।   বহিঃসংযোগ      Significance of Shiji on literature  Sima Qian and His Shiji  Sima Qian: China's 'grand historian', article by Carrie Gracie in BBC News Magazine, 7 October 2012  বিষয়শ্রেণী:খ্রিস্টপূর্ব ২য় শতাব্দীতে জন্ম বিষয়শ্রেণী:খ্রিস্টপূর্ব ৮৬-এ মৃত্যু বিষয়শ্রেণী:খ্রিস্টপূর্ব ২য় শতাব্দীর চীনা ইতিহাসবিদ বিষয়শ্রেণী:খ্রিস্টপূর্ব ১ম শতাব্দীর চীনা ইতিহাসবিদ বিষয়শ্রেণী:খ্রিস্টপূর্ব ১ম শতাব্দীর চীনা কবি বিষয়শ্রেণী:প্রাচীন জ্যোতিষী বিষয়শ্রেণী:চীনা জ্যোতিষী বিষয়শ্রেণী:মৃত্যুদণ্ডে দণ্ডিত চীনা বন্দী বিষয়শ্রেণী:শানসির ইতিহাসবিদ বিষয়শ্রেণী:হান রাজবংশের নপুংসক বিষয়শ্রেণী:হান রাজবংশের সরকারি কর্মকর্তা বিষয়শ্রেণী:শানসির কবি বিষয়শ্রেণী:চীন কর্তৃক মৃত্যুদণ্ডপ্রাপ্ত বন্দী
রোমিল এবং জুগল হচ্ছে একটি ভারতীয় হিন্দি ওয়েব সিরিজ, যা একতা কাপুর তার ভিডিও প্ল্যাটফর্ম 'আল্টবালাজী'র জন্য প্রযোজনা করেছেন। রাজীব সিদ্ধার্থ (রোমিল) এবং মনরাজ সিং (জুগল) এই সিরিজের মূল চরিত্রে অভিনয় করেছেন। ওয়েব সিরিজটি সমলিঙ্গের প্রেম সম্পর্কৃত এবং সমাজ যেভাবে তাদের গ্রহণ / চিকিৎসা করবে সে সম্পর্কে।   কাহিনী  নাটকটি বর্তমান সমাজের দুজন পুরুষকে নিয়ে যারা একে অপরের প্রেমে পড়েছেন।  তামিল-ব্রাহ্মণ বালক জুগল (মনরাজ সিংহ) খানিকটা লাজুক, তবে তিনি পাঞ্জাবী হুঙ্ক এবং প্লেবয় রোমিলের (রাজীব সিদ্ধার্থ) প্রেমে পড়েন। একসাথে সময় কাটাতে এবং জীবন পরিভ্রমণের পরে, সংকীর্ণ মনের সমাজ তাঁদের বিষয়টি গ্রহণ করে, মেনে নেয়। তাদের পরিবার আরও সচেতন হয়। তারা বুঝতে পারে যে তাদের সম্পর্ক সম্পূর্ণ আসল এবং তারা একে অপরকে ছাড়া বাঁচতে পারে না। সাধারণ সমাজ এবং তাদের পরিবার উভয় তাঁদেরকে বিবাহিত দম্পতি হিসাবে মেনে নেয়।   অভিনয়ে   রোমিল  চরিত্রে রাজীব সিদ্ধার্থ  যুগল চরিত্রে মনরাজ সিং  অহল্যা চরিত্রে মন্দিরা বেদী  মেহুলের চরিত্রে হরিমান ধনজাল  রাম্যা চরিত্রে শ্রুতি গাঙ্গুলি রিন্দনি  সুনিতা চরিত্রে মানিনী মিশ্র  ভাগ্যলক্ষ্মীর চরিত্রে সুচিত্রা পিল্লাই  মেহের চরিত্রে বৃত্তি রমনী  অমিত চরিত্রে রোহান মেহরা  ডিম্পল চরিত্রে মুদিটা শওক  ভুবনেশ শেঠী সুব্রহ্মণ্যম চরিত্রে  জিন্দাল কোহলি চরিত্রে হর্ষ এ সিং  কেনি দেসাই চরিত্রে ডিভিনা ঠাকুর   পর্বগুলির তালিকা   যদিও সিরিজটি মূলত হিন্দিতে রচিত হয়েছে, তবে এটি তিনটি ভাষায় (দ্রাবিড় ভাষাগুলি) ডাব করা হয়েছে; মালায়ালাম, তামিল ও তেলুগু।  পর্বের শিরোনাম (অনুবাদ)  ১ প্রথম দেখাতেই ভালোবাসা  ২ দ্য নিউ গাই নেক্সট-ডোর  ৩ তিনটি শব্দ প্রিয় রোমিও  ৪ একটি চুম্বন এবং একটি পাঞ্চ  ৫ স্বপ্ন নাকি বাস্তবতা?  ৬ কুমারী আর নেই!  ৭ সত্য এবং মিথ্যা  ৮ প্রেম ও যুদ্ধ  ৯ যদি এইভাবে একটি চুম্বন দিয়ে আমি মারা যেতাম  ১০ মরসুম সমাপ্তি: একটি শুভ সমাপ্তি ... নয়  তথ্যসূত্র  বিষয়শ্রেণী:ওয়েব ধারাবাহিক বিষয়শ্রেণী:২০১৭-এ অভিষিক্ত ওয়েব ধারাবাহিক বিষয়শ্রেণী:হিন্দি ভাষার ওয়েব ধারাবাহিক বিষয়শ্রেণী:আল্ট বালাজীর মৌলিক অনুষ্ঠান বিষয়শ্রেণী:ভারতীয় এলজিবিটিকিউ সম্পর্কিত ওয়েব ধারাবাহিক
বনিতা সান্ধু (জন্ম: ২২ জুন, ১৯৯৭) একজন ভারতীয় বংশোদ্ভূত ব্রিটিশ অভিনেত্রী, যিনি হিন্দি এবং ইংরেজি চলচ্চিত্রে অভিনয় করেন। তিনি ২০১৮ সালের হিন্দি চলচ্চিত্র অক্টোবর-এ অভিনয়ের মাধ্যমে চলচ্চিত্রে অভিষিক্ত হয়েছিলেন এবং পরবর্তীতে তামিল চলচ্চিত্র আদিত্য বর্মা এবং আমেরিকান বিজ্ঞান-কল্পকাহিনী ধারাবাহিক পান্ডোরা-য় (উভয়'ই ২০১৯ সালে প্রকাশিত) অভিনয় করেছিলেন।   ব্যক্তিগত জীবন  বনিতা ব্রিটেনে জন্মগ্রহণ করেছিলেন এবং কিং কলেজ লন্ডনে ইংরেজি সাহিত্যে ডিগ্রি অর্জনের জন্য ১৮ বছর বয়সে লন্ডনে চলে যাওয়ার আগে তার দ্বিতীয় প্রজন্মের ব্রিটিশ ভারতীয় বাবা-মা কর্তৃক কেরলিয়নে বেড়ে উঠেছিলেন। তিনি ১১ বছর বয়সে অভিনয় শুরু করেছিলেন।   কর্মজীবন  বনিতা একটি চুইং-গামের বিজ্ঞাপনে কাজ করেছিলেন যার ব্যাকগ্রাউন্ড স্কোর হিসাবে "এক অজনাবী হাসিনা সে" গান ছিল; এবং অন্য একটি বিজ্ঞাপনেও কাজ করেছিলেন ভোডাফোন ভারতের জন্য, যা ইন্ডিয়ান প্রিমিয়ার লিগ ক্রিকেট মরসুমে প্রচারিত হয়েছিল। তার অভিনীত প্রথম চলচ্চিত্রটি ছিল অক্টোবর (হিন্দি), যেটি ২০১৮ সালে মুক্তি পেয়েছিল। এরপরে আমেরিকান টেলিভিশন ধারাবাহিক পান্ডোরা এবং ২০১৯ সালের তামিল চলচ্চিত্র আদিত্য বর্মা-তেও তিনি অভিনয় করেছিলেন। পরে তিনি হিন্দি চলচ্চিত্র সরদার উধাম সিং-এও চুক্তিবদ্ধ হন, যেটি ২০২১ এর প্রথমার্ধে মুক্তি পাবে।   চলচ্চিত্রের তালিকা   চলচ্চিত্র  চলচ্চিত্রগুলো এখনও মুক্তি পায় নি   বছর  চলচ্চিত্র  ভূমিকা  ভাষা  মন্তব্য  ২০১৮  অক্টোবর শিউলি আইয়ার  হিন্দি  বলিউডে অভিষেক ২০১৯  আদিত্য বর্মা  মীরা শেঠি  তামিল  ইটার্নাল বিউটি অ্যালেক্স  ইংরেজি ২০২০  কবিতা এন্ড তেরেসা  কবিতা   নির্মাণাধীন  ২০২১ সরদার উধাম সিং  শ্রুতি তিওয়ারি  হিন্দি  নির্মাণাধীন   টেলিভিশন  বছর  চলচ্চিত্র  ভূমিকা  ভাষা  মন্তব্য  ২০১৯ পান্ডোরা ডেলানি পিলার  ইংরেজি    তথ্যসূত্র    বহিঃসংযোগ   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় বংশোদ্ভূত ইংরেজ ব্যক্তি বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ভারতীয় বংশোদ্ভূত ব্রিটিশ অভিনেত্রী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ওয়েলশ চলচ্চিত্র অভিনেত্রী
মসান (; ইংরেজি ভাষায় ফ্লাই অ্যাওয়ে সোলো নামেও পরিচিত) ২০১৫ সালের ভারতীয় হিন্দি ভাষার নাট্যধর্মী চলচ্চিত্র। এটি পরিচালক নীরজ ঘেওয়ান পরিচালিত প্রথম চলচ্চিত্র। ইন্দো-ফরাসি যৌথ প্রযোজনার এই চলচ্চিত্রটি প্রযোজনা করেছে দৃশ্যম ফিল্মস, মাকাসার প্রোডাকশন্স, ফ্যান্টম ফিল্মস, শিখ্যা এন্টারটেইনমেন্ট, আর্ত ফ্রঁস সিনেমা এবং পাতে প্রোডাকশন্স। এতে শ্রেষ্ঠাংশে অভিনয় করেন ঋচা চড্ডা, ভিকি কৌশল, শ্বেতা ত্রিপাঠি ও সঞ্জয় মিশ্র।  চলচ্চিত্রটি ২০১৫ সালে কান চলচ্চিত্র উৎসবের আঁ সেরতাঁ র‍্যগার শাখায় প্রদর্শিত হয় এবং দুটি পুরস্কার লাভ করে। এছাড়া চলচ্চিত্র ২০১৯ সালে নিউ ইয়র্ক দলিত চলচ্চিত্র ও সাংস্কৃতিক উৎসবের প্রথম আয়োজনে পারিয়েরুম পেরুমল (২০১৮), কালা (২০১৮) ও ফ্যান্ড্রি (২০১৩) চলচ্চিত্রের সাথে প্রদর্শিত হয়। নীরজ ঘেওয়ান এই চলচ্চিত্রের জন্য ৬৩তম জাতীয় চলচ্চিত্র পুরস্কারে পরিচালকের অভিষেক চলচ্চিত্র বিভাগে ইন্দিরা গান্ধী পুরস্কার এবং ৬১তম ফিল্মফেয়ার পুরস্কারে শ্রেষ্ঠ নবাগত পরিচালকের পুরস্কার লাভ করেন। এছাড়া চলচ্চিত্রটি ৬টি জি সিনে পুরস্কার, ১টি স্ক্রিন পুরস্কার ও ৩টি স্টারডাস্ট পুরস্কার লাভ করে।  অভিনয়শিল্পীদল  ঋচা চড্ডা - দেবী পাঠক  ভিকি কৌশল - দীপক কুমার চৌধুরী  শ্বেতা ত্রিপাঠি - শালু গুপ্তা  সঞ্জয় মিশ্র - বিদ্যাধর পাঠক  পঙ্কজ ত্রিপাঠী - সধ্যা  ভগবান তিওয়ারি - ইনস্পেক্টর মিশ্র  নিখিল সাহনি - ঝোন্টা  বিনীত কুমার - ডোম রাজা  শ্রী ধর দুবে - কেকে  সত্যকাম আনন্দ - বিক্রম মল্লা  নিহারিকা রাইজাদা - বিশেষ উপস্থিতি  সঙ্গীত  মসান চলচ্চিত্রের গানের সুর করেছে সঙ্গীতদল ইন্ডিয়ান ওশান এবং গীত লিখেছেন বরুণ গ্রোবর। অ্যালবামটি সমালোচকদের কাছ থেকে ইতিবাচক পর্যালোচনা লাভ করে।  তথ্যসূত্র  বহিঃসংযোগ    বিষয়শ্রেণী:২০১৫-এর চলচ্চিত্র বিষয়শ্রেণী:২০১৫-এর নাট্য চলচ্চিত্র বিষয়শ্রেণী:২০১৫-এর পরিচালনায় অভিষেক চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:ফরাসি নাট্য চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:হিন্দি ভাষার নাট্য চলচ্চিত্র বিষয়শ্রেণী:বারাণসীতে ধারণকৃত চলচ্চিত্র
মওলানা ভাসানী কলেজ বাংলাদেশের সিরাজগঞ্জ জেলার একটি শিক্ষা প্রতিষ্ঠান।  এটি উত্তরবঙ্গের প্রবেশদ্বার সিরাজগঞ্জে ১৯৯৪ সালে প্রতিষ্ঠা করা হয়েছিল।   ইতিহাস  ১৯৯৪ সালে বেসরকারী ডিগ্রি কলেজ হিসেবে এটি প্রতিষ্ঠিত হয়। সর্বশেষ ২০১৫ সালে এটির ৩য় তলা ভবন এর শুভ উদ্বোধন হয়। ১৯৯৬ সালে জাতীয়করণ করার মাধ্যমে বর্তমান মওলানা ভাসানী ডিগ্রি  কলেজ নামকরণ করা হয়।   শিক্ষাক্রম  মওলানা ভাসানী কলেজ এ উচ্চ মাধ্যমিক শ্রেণিতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া ড্রিগ্রী কোর্স করার ব্যবস্থা রয়েছে।  বিভাগ  ইংরেজি  বাংলা  হিসাব বিজ্ঞান  ব্যবস্থপনা  সমাজকর্ম  ইসলামের ইতিহাস ও সংস্কৃতি  দর্শন  অর্থনীতি  ভূগল   নামকরণ এর ইতিহাস  মওলানা আবদুল হামিদ খান ভাসানী (১২ ডিসেম্বর ১৮৮০ - ১৭ নভেম্বর ১৯৭৬) ছিলেন বিংশশতকী ব্রিটিশ ভারতের অন্যতম তৃণমূল রাজনীতিবিদ ও গণআন্দোলনের নায়ক, যিনি জীবদ্দশায় ১৯৪৭-এ সৃষ্ট পাকিস্তান ও ১৯৭১-এ প্রতিষ্ঠিত বাংলাদেশের রাজনীতিতে বিশেষ গুরুত্বপূর্ণ ভূমিকা পালন করেছেন। তিনি বাংলাদেশের মানুষের কাছে “মজলুম জননেতা” হিসাবে সমধিক পরিচিত। ১৯৫৪ খ্রিষ্টাব্দের নির্বাচনে যুক্তফ্রন্ট গঠনকারী প্রধান নেতাদের মধ্যে অন্যতম। স্বাধীন বাংলাদেশ প্রতিষ্ঠায় বিশিষ্ট ভূমিকা পালন করেন। তিনি রাজনৈতিক জীবনের বেশীরভাগ সময় মাওপন্থী কম্যুনিস্ট তথা বামধারা রাজনীতির সাথে জড়িত ছিলেন। তার অনুসারীদের অনেকে এজন্য তাকে "লাল মওলানা" নামেও ডাকতেন। তিনি ছিলেন একজন দূরদর্শী নেতা এবং পঞ্চাশের দশকেই নিশ্চিত হয়েছিলেন যে পাকিস্তানের অংশ হিসেবে বাংলাদেশ একটি অচল রাষ্ট্রকাঠামো। ১৯৫৭ খ্রিষ্টাব্দের কাগমারী সম্মেলনে তিনি পাকিস্তানের পশ্চিমা শাসকদের 'ওয়ালাকুমুসসালাম' বলে সর্বপ্রথম পূর্ব পাকিস্তানের বিচ্ছিন্নতার ঐতিহাসিক ঘণ্টা বাজিয়েছিলেন।   অবকাঠামো  কলেজটির একটি মাত্র ভবন যা ৩য় তালা।  ২য় তলায় একটি ছোট গ্রন্থাগার রয়েছে। কলেজ প্রাঙ্গনে এছাড়া রয়েছে ক্রীড়া ও কমন রুম । এটি সিরাজগঞ্জ  সদর এর মেইন শহরে অবস্থিত। এছাড়াও কলেজ ক্যাম্পাসে আরো নতুন দুটি ভবনের কাজ চলছে । সিরাজগঞ্জ এর ডিগ্রী পাশের 70%  শিক্ষার্থী এই কলেজের।  তথ্যসূত্র  বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিরাজগঞ্জ জেলার মহাবিদ্যালয় বিষয়শ্রেণী:আবদুল হামিদ খান ভাসানী বিষয়শ্রেণী:আবদুল হামিদ খান ভাসানীর স্মারক
নন্দকুমার (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, নারঘাট বিধানসভা কেন্দ্রটি বন্ধ হয়ে যায় এবং ২০১১ সালে নন্দকুমার বিধানসভা কেন্দ্র অস্তিত্ব লাভ করে।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২০৭ নং নন্দকুমার বিধানসভা কেন্দ্রটি নন্দকুমার সমষ্টি উন্নয়ন ব্লক এবং বিষ্ণুবড়-১, পাদুমপুর-১, পাদুমপুর-২ গ্রাম পঞ্চায়েত গুলি তমলুক সমষ্টি উন্নয়ন ব্লক এর অন্তর্গত।   নন্দকুমার বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ২০১১সুকুমার দেসর্বভারতীয় তৃণমূল কংগ্রেস২০১৬সুকুমার দেসর্বভারতীয় তৃণমূল কংগ্রেস  নির্বাচনী ফলাফল ২০১১      তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব মেদিনীপুর জেলার রাজনীতি
মালদ্বীপে রমজান এর গভীর ধর্মীয় ও সাংস্কৃতিক তাৎপর্য রয়েছে মালদ্বীপে, যেখানে জনসংখ্যা সম্পূর্ণরূপে সুন্নি মুসলিম। রমজান পালনের মধ্যে রয়েছে রোজা সূর্যাস্ত থেকে সূর্যাস্ত পর্যন্ত, প্রার্থনা, দানশীলতা এবং সম্প্রদায়ের সমাবেশ বৃদ্ধি।   সাংস্কৃতিক ঐতিহ্য ও উদযাপন   মালদ্বীপের একটি স্বতন্ত্র ঐতিহ্য, মাহেফুন রমজান এর সূচনাকে চিহ্নিত করে। মাসব্যাপী উপবাস শুরু হওয়ার আগে পরিবার, বন্ধুবান্ধব এবং সংগঠনগুলি শেষ খাবার ভাগাভাগি করার জন্য একত্রিত হয়। এই ভোজে স্থানীয় উপকরণ যেমন মাছ, নারকেল, কাসাভা, তারো, লেবু, মরিচ এবং কলা। মাহেফুন একটি সাম্প্রদায়িক উদযাপন হিসেবে কাজ করে, যা উপবাসের জন্য ঐক্য এবং আধ্যাত্মিক প্রস্তুতিকে উৎসাহিত করে।   সরকারি নীতি ও জনজীবন  মালদ্বীপ সরকার রমজানের আধ্যাত্মিক অনুশীলনের সাথে সামঞ্জস্য রেখে অফিসিয়াল কর্মঘণ্টা পরিবর্তন করে। রমজান মাসে, সরকারি অফিসগুলি সকাল ৯:০০ টা থেকে দুপুর ১:৩০ টা পর্যন্ত খোলা থাকে, কর্মচারীদের উপবাস পালন এবং ধর্মীয় কর্মকাণ্ডে অংশগ্রহণের অনুমতি দেওয়া।  ২০২৪ সালে, একটি ঐতিহাসিক পদক্ষেপে, রাষ্ট্রপতি ড. মোহাম্মদ মুইজ্জু রমজানের শেষ দশ দিনকে সরকারি ছুটি ঘোষণা করেছেন, মাসের ২০তম দিন থেকে শুরু। এই সিদ্ধান্তের লক্ষ্য হল ইসলামিক মূল্যবোধকে লালন করা এবং এই পবিত্র সময়ে ধর্মীয় অনুষ্ঠানগুলিকে অগ্রাধিকার দিতে নাগরিকদের উৎসাহিত করা।  সরকার অবিচ্ছিন্ন প্রয়োজনীয় পরিষেবার প্রয়োজনীয়তা স্বীকার করে এবং বিশেষ ভাতা প্রদান করে রমজানের শেষ দশ দিনে কাজ করতে বাধ্য কর্মীদের জন্য। এই ভাতাগুলি সরকারি ছুটির দিনে কাজের জন্য ক্ষতিপূরণ দেয় এবং প্রয়োজনীয় কর্মীদের অবদানের স্বীকৃতি দেয়।   অর্থনৈতিক ব্যবস্থা ও সামাজিক কল্যাণ  রমজান মাসে নাগরিকদের উপর আর্থিক বোঝা কমাতে, মালদ্বীপ সরকার বেশ কিছু ত্রাণ ব্যবস্থা বাস্তবায়ন করছে যেমন:  মাসজুড়ে নিত্যপ্রয়োজনীয় খাদ্যদ্রব্যের দাম যাতে স্থিতিশীল থাকে তা নিশ্চিত করার চেষ্টা করা হচ্ছে।  রমজানের উপহার হিসেবে জনসাধারণের মধ্যে আটা, চাল এবং চিনির মতো প্রধান খাদ্য সামগ্রী বিতরণ করা হয়।  রোজার সময় পারিবারিক খরচ কমাতে বিদ্যুৎ ও পানির বিলের উপর ছাড় দেওয়া হয়।    অর্থনৈতিক ও সামাজিক প্রভাব   পর্যটন  অন্যান্য অনেক মুসলিম-সংখ্যাগরিষ্ঠ দেশের মতো নয়, মালদ্বীপের রমজান মাসে পর্যটন শিল্প যথারীতি চালু থাকবে। রিসোর্টগুলি স্বাভাবিকভাবে পরিচালিত হলেও, স্থানীয় দ্বীপপুঞ্জগুলি কঠোর ইসলামিক রীতিনীতি মেনে চলে। পর্যটকদের কাছ থেকে আশা করা হয় যে তারা দিনের আলোতে জনসমক্ষে খাওয়া-দাওয়া এড়িয়ে উপবাসের রীতিনীতি মেনে চলবেন।   তথ্যসূত্র    বহিঃসংযোগ   বিষয়শ্রেণী:রমজান বিষয়শ্রেণী:দেশ অনুযায়ী রমজান বিষয়শ্রেণী:মালদ্বীপে ইসলাম বিষয়শ্রেণী:মালদ্বীপীয় রন্ধনশৈলী বিষয়শ্রেণী:মালদ্বীপের সংস্কৃতি